Anna Jøsendal

Anna Langås Jøsendal (født 29. april 2001) er en norsk fotballspiller som spiller for Rosenborg Ballklub Kvinner og det norske landslaget.

Klubbkarriere

Avaldsnes (2017–2021) 
Etter å ha spilt aldersbestemt fotball i Odda Fotballklubb, signerte hun for Avaldsnes Idrettslag i juli 2017. Hun debuterte i Toppserien i hjemmekampen mot Idrettsklubben Grand Bodø i august. Samme høst var hun med å vinne cupgull da hun ble byttet inn mot slutten av cupfinalen mot Vålerenga Fotball Damer. I oktober 2018 signerte hun sin første proffkontrakt med klubben. Både i 2019 og 2020 var hun plaget med flere skadeavbrekk som hindret henne å få den kontinuiteten hun ønsket. Sommeren 2020 fornyet hun kontrakten med Avaldsnes ut 2021-sesongen.

Rosenborg (2022–) 
I august 2021 ble det kjent at hun hadde signert for Rosenborg Ballklub Kvinner fra 1. januar 2022.

Landslagskarriere 
Jøsendal har landskamper for J15, J16, J17, J19 og U23-landslaget til Norge.

Hun spilte for Norges J19-landslag under U19 EM i Skottland 2019.

I august 2021 ble hun tatt ut på det norske A-landslaget. Neste gang hun ble tatt ut i tropp var da hun som en av de største overraskelsene ble tatt ut til EM i England 2022. I juni 2022 fikk hun landslagsdebuten i en privatlandskamp mot New Zealand på Ullevaal Stadion i forkant av mesterskapet.

Jøsendal var med i Norges tropp da landslagssjef Hege Riise presenterte sitt uttak for VM i 2023 i Australia og New Zealand.

Referanser

Eksterne lenker 

Norske fotballspillere
Norske damelandslagsspillere i fotball
Fotballspillere for Avaldsnes
Fotballspillere for Rosenborg BK Kvinner
Norgesmestere i fotball
Spillere under EM i fotball for kvinner 2022
Spillere i VM i fotball for kvinner 2023